Karmele Makazaga

Karmele Makazaga Urrutia (Zarautz, Gipuzkoa, 1964ko apirilaren 14a -) euskal herritar eskubaloi jokalari ohia eta entrenatzailea da. Hernani klubean eta Espainiako Selekzioan jokatu zuen. Bartzelonako 1992ko Udako Olinpiar Jokoetan hartu zuen parte. Zarautz Kirol Elkartearen bigarren entrenatzaile lanetan jardun du.

 Kirol ibilbidea 
Eskubaloian jokatzen hasi zen bere herriko, Zarauzko, eskoletan. Gazte garaian Zarautz Kirol Elkartean hasi zen eta 17 urte bete zituenean Donostiako taldera pasatu zen. Maila gorenera igo ondoren, Zarautz bere herriko taldera aldatu zen eta, hiru urteren ostean, Hernanira joan zen bizitzera, eta bertan egin zituen hurrengo 10 urteak. Madrilgo Pegaso taldera aldatzeko aukera izan zuen, baina ez zuen onartu.

130 nazioartekotasun ditu, eta 105 gol sartu zituen. 1992ko Udako Olinpiar Jokoetan lehiatu zen, Bartzelonan, eta Espainiako selekzioa zazpigarren geratu zen, eta diploma olinpikoa lortu zuen. 1985ean, Frantziaren aurkako Munduko Txapelketako sailkapen fasean, Espainiako elastikoarekin debuta egin zuen, eta Espainiako selekzioarekin lehen tantoa egin zuen.

 Sariak 

 1991ean, Atenaseko Mediterraniar jokuetan brontzezko domina lortu zuen. link=Archivo:Bronze_medal_icon.svg|15x15px
 2010ean, Espainiako eskubaloi federazioaren urrezko domina. link=Archivo:Gold_medal_icon.svg|15x15px
 2011an Kirol-ibilbide osoaren saria Espainiako eta Euskadiko selekzioetan parte hartzeagatik. 

 Erreferentziak 

 Kanpo estekak 

Kategoria:Zarauztarrak
Kategoria:Gipuzkoako eskubaloi jokalariak
Kategoria:Eskubaloi entrenatzaileak
Kategoria:1992ko Udako Olinpiar Jokoetako eskubaloilariak